**5. Овлашћења и обавезе у поступку спровођења републичког референдума**

Овлашћења и обавезе Комисије, у случају да одлуком о расписивању републичког референдума буде овлашћена да руководи његовим спровођењем, утврђени су Законом о референдуму и народној иницијативи и Законом о избору народних посланика:

1. стара се о законитом спровођењу републичког референдума;

2. стара се о обезбеђивању материјала за спровођење републичког референдума;

3. прописује обрасце за спровођење републичког референдума;

4. обезбеђује буџетска средства за спровођење републичког референдума,

5. утврђује јединствене стандарде за гласачки материјал (осим за гласачку кутију),

6. прописује врсту спреја за обележавање прста бирача,

7. утврђује ближа правила у вези са гласачким местом,

8. одређује и оглашава број и адресу бирачких места у заводима за извршење заводских санкција и у иностранству,

9. образује општинске/градске референдумске комисије,

10. даје упутства за рад општинским/градским референдумским комисијама у погледу примене одредаба Закона о референдуму и народној иницијативи и усклађује њихов рад,

11. образује гласачке одборе и именује председника и чланове гласачких одбора,

12. прописује ближа правила о раду гласачких одбора,

13. прописује правила за поступање лица која прате рад органа за спровођење републичког референдума,

14. омогућује заинтересованим посматрачима праћење рада органа за спровођење републичког референдума,

15. објављује укупан број гласача у Републици Србији,

16. утврђује број гласачких листића, који мора бити једнак броју грађана који имају право изјашњавања на референдуму уписаних у бирачки списак, као и број резервних гласачких листића за спровођење републичког референдума,

17. ближе прописује облик и изглед гласачких листића, начин и контролу њиховог штампања и достављање и руковање гласачким листићима,

18. контролише припрему и оверу гласачких листића,

19. на основу решења министарства надлежног за послове управе о изменама у Јединственом бирачком списку по закључењу бирачког списка, уноси измене (упис, брисање или исправка) у изводе из бирачког списка и посебне изводе из бирачког списка,

20. утврђује и објављује коначан број гласача у Републици Србији,

21. припрема за сваки гласачки одбор материјал за гласање,

22. утврђује ближа упутства о мерама којима се обезбеђује тајност гласања,

23. објављује незваничне податке о току гласања,

24. објављује привремене податке о резултатима републичког референдума,

25. решава о приговорима поднетим против општинске референдумске комисије због неправилности у поступку спровођења републичког референдума,

26. на основу поступка по приговору, поништава радње општинске комисије које су неправилно спроведене, ако је до неправилности у спровођењу референдума дошло поступком општинске комисије, и одређује да се оне понове,

27. утврђује и проглашава укупне резултате републичког референдума;

28. објављује резултате републичког референдума,

29. извештава Народну скупштину о спроведеном републичком референдуму,

30. прописује начин коришћења гласачког материјала,

31. одређује начин чувања и руковања гласачким материјалом.